OpenLLM-France/wikimedia huggingface dataset:
# Utrerako geltokia

Utrera Sevillako Renfe Aldirien geltokia da, Utrera udalerrian kokatuta dagoena.

## Zerbitzuak

Sevillako Renfe Aldiriak :
| Geltokia < | Linea | > Geltokia |
| Cantaelgallo → Lora del Río | | Las Cabezas de San Juan → Lebrija |

## Erreferentziak

* ↑ «SEVILLAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Sevillako Renfe Aldiriak
* C-1 linea (Sevillako Renfe Aldiriak)

## Kanpo estekak

* Sevillako Renfe Alririaren web gunea
* Datuak: Q8842131
* Multimedia: Utrera train station / Q8842131
# Utriako gudua

Utriako gudua (estonieraz: Utria dessant) 1919ko urtarrilaren 17tik 20ra iraun zuen gatazka bat izan zen Udria hondartzen (Estonia). Estoniako independentzia gerraren parte izan zen. Gudu honetan Estoniar armada, gehiena Finlandiako boluntarioekin osatua, Udriako kostaldean lehorreratu zen.

## Aurrekariak
### Estoniar indarrak

Itsas armadako lan taldea Johan Pitka almirantearen agindupean zegoen; Martin Ekström suediar itsas ofizialaren eta Aleksander Paulus eta Anto Nestori kapitainen laguntza izan zuten. Inbasioa aurrera eraman behar zuen armada 1900 gizon osatzen zuten, Martin Ëkstromen azpian.

### Sobietar indarrek

Utriako kostaldea defendatzeko, Narvatik hurbil, Nikolai Ivanovren 6. Rifledun dibisioa zegoen. Sobietar armada 2700 gizonez osatuta zegoen.

## Ondorioa

Estoniar armadaren lehorrera arrakasta erraldoi bat izan zen eta 1919ko urtarrilaren 19an Narva hiria askatzeko balio izan zuen, boltxebikeen okupazioa amaituz.

## Erreferentziak

* Jyri Kork (Ed.), Estonian War of Independence 1918–1920, Esto, Baltimore, 1988 (Reprint from Estonian War of Independence 1918–1920. Historical Committee for the War of Independence, Tallinn, 1938)

## Kanpo estekak

* Datuak: Q3495333
# Utrikulu

Utrikulu ornodunen barne belarrian dagoen organoetako bat da.
Bestibulu-aparatuan kokaturik, otolito eta fluido lirdingatsuen bitartez oreka mantentzera laguntzen du.

## Erreferentziak

* ↑ Moores, Kieth L.. (2002). Essential Clinical Anatomy. (2. argitaraldia) Lippincott Williams & Wilkins.

## Kanpo estekak

* Datuak: Q974231
# Utricularia

Utricularia Lentibulariaceae familiako landare intsektujaleen generoa da. 215 espezie inguru dira, kontinente guztietan banaturik daudenak, Antartikan izan ezik. Ur gezako habitatetan eta lurzoru hezeetan hazten dira.
Normalean uretako izaki bizidun mikroskopikoez elikatzen badira ere, noizean behin arrainkumeren bat harrapa dezakete. Landare hauen ezaugarri morfologikorik nabarmenena, beren harrapakinak harrapatzeko uraren azpian azaltzen dituzten "utrikulu zurrupatzaileak" izeneko xurgatze tranpak dira. Harrapaketa mekanismo hori landare karniboroetan garatu den sistemarik konplexuena da, eta berari esker uretan ugari diren ur arkakusoak, eltxoen larbak, protozooak... eta noizbait arrainkumeren bat harrapatzen dute. Utricularia minor eta Utricularia australis dira genero honek Euskal Herrian azaltzen dituen espezieak.

## Erreferentziak

* ↑ Euskal Herriko landare karniboroak. Argia aldizkaria, 2002ko abenduak 15, CC BY-SA 3.0, argia.eus (Noiz kontsultatua: 2020-5-10).
* ↑ Iglesias-Carrasco, Maider. Nueva cita de Utricularia australis R. Br. en el País Vasco.. Munibe Ciencias Naturales. Natur zientziak, ISSN-e 0214-7688, 61, 2013, 149-152 orrialdeak, aranzadi.eus (Noiz kontsultatua: 2020-5-10).

## Kanpo estekak

* Datuak: Q161195
* Multimedia: Utricularia / Q161195
* Espezieak: Utricularia
# Utrecht probintzia

Utrecht (entzun) Herbehereetako probintziarik txikiena da. 2005ean 1.180.039 biztanle zituen eta bere hiriburua Utrecht da. Probintzia zentruan kokatua dago.

## Ikus, gainera

* Herbehereen banaketa administratiboa

## Kanpo estekak

* Datuak: Q776
* Multimedia: Utrecht (province) / Q776
# Blancafort (Katalunia)

Blancafort Kataluniako udalerria da, Conca de Barberà eskualdean eta Tarragonako probintzian kokatua. 2009ko urtarrilaren 1eko erroldaren arabera 438 biztanle zituen. 14,48 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.208 | 1.223 | 1.153 | 1.005 | 951 | 865 | 793 | 541 | 435 | 398 | 394 | 438 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Blancaforteko udalaren webgunea.
* Datuak: Q654198
* Multimedia: Blancafort (Spain) / Q654198
# Blancahòrteko geltokia

Blancahòrt (SNCF) edo Gare de Blanquefort (Bordeleko tranbia) Société Nationale des Chemins de fer Français eta Bordeleko tranbiaren geltoki bat da, Blancahòrt udalerrian dago.

## Kokapena

C linea (Bordeleko tranbia) :
* Datuak: Q2277962
* Multimedia: Gare de Blanquefort / Q2277962
# Blancafort

Blancafort leku ezberdinen izena da:
* Blancafort (Katalunia), Kataluniako udalerria da, Conca de Barberà eskualdean eta Tarragonako probintzian kokatua.
* Blancafort (Cher), Frantziako udalerri bat da, Cher departamenduan dagoena, Centre eskualdean.
# Blokeo (meteorologia)

    Artikulu hau meteorologiako terminoari buruzkoa da; beste esanahietarako, ikus «Blokeo (argipena)».
Meteorologiaen, blokeoa zikloi edo antizikloi migratzaileen mendebaldetik ekialderanzko mugimendu normala zenbait egunetan trabatuta geratzea da. Blokeo-antizikloiak ere esaten zaie, latitude ertainetako antizikloi makala, mapa sinoptikoetan mendebaldetik ekialdera doazen depresio estratropikalentzat oztopo gisa agertzen dena. Blokeo hauek egun batzuetan edo aste batzuetan egon daitezke bertan, eta, ondorioz, horiek ukitutako eremuek eguraldi-mota bera izan dezakete denbora luzez (adibidez, prezipitazioak eremu batzuetan, zeru garbiak beste batzuetan). Ipar Hemisferioan, blokeo luzeak udaberrian gertatzen dira maizenik, Ozeano Barearen eta Atlantikoaren ekialdean. Gertaera hauek bero-boladak bezalako muturreko fenomeno meteorologikoekin lotuta dauden bitartean, bereziki gertaera hauen agerpena eta desagerpena oraindik ez dago ongi ezaguna zenbakizko eguraldi iragarpenetan, eta ikerketa-eremu irekia izaten jarraitzen du.

## Erreferentziak

* 1 2 Euskalterm: [Hiztegi terminologikoa] [2017]
* 1 2 Glossary of Meteorology, Second Edition; American Meteorological Society, 2000; ISBN 1-878220-34-9.
* ↑ (Ingelesez) «The Omega Block» theweatherprediction.com.
* ↑ (Ingelesez) Stefanon, Marc; D’Andrea, Fabio; Drobinski, Philippe. (2012-03-01). «Heatwave classification over Europe and the Mediterranean region» Environmental Research Letters 7 (1): 014023. doi:10.1088/1748-9326/7/1/014023. ISSN 1748-9326. Bibcode: 2012ERL.....7a4023S..
* ↑ (Ingelesez) Woollings, Tim; Barriopedro, David; Methven, John; Son, Seok-Woo; Martius, Olivia; Harvey, Ben; Sillmann, Jana; Lupo, Anthony R. et al.. (2018-09-01). «Blocking and its Response to Climate Change» Current Climate Change Reports 4 (3): 287–300. doi:10.1007/s40641-018-0108-z. ISSN 2198-6061. PMID 30956938. PMC 6428232..
* ↑ (Ingelesez) Lupo, Anthony R.. (2021eko azaroa). «Atmospheric blocking events: a review» Annals of the New York Academy of Sciences 1504 (1): 5–24. doi:10.1111/nyas.14557. ISSN 0077-8923. PMID 33382135. Bibcode: 2021NYASA1504....5L..

## Kanpo estekak

* Datuak: Q1540250
* Multimedia: Atmospheric blocking / Q1540250
# Bloke elementuak

Bloke elementuak ingelesez: Block Elements Unicodeko bloke bat dira, bloke karratuko sinboloak dituena. Blokeko elementuekin batera, geruza-karaktereak, itzal-karaktereak eta ezaugarri grafiko terminalak erabiltzen dira. Hauek pantailaren eremuak betetzeko erabil daitezke, edo itzalak irudikatzeko. Unicode 1.0 bertsioan Blocks deitzen zitzaion.

## Karaktereak

| Kodea | Emaitza | Deskribapena |
| U+2580 | ▀ | Goiko erdi blokea |
| U+2581 | ▁ | Beheko zortziren blokea |
| U+2582 | ▂ | Beheko laurden blokea |
| U+2583 | ▃ | Beheko hiru zortziren blokea |
| U+2584 | ▄ | Beheko erdi blokea |
| U+2585 | ▅ | Beheko bost zortziren blokea |
| U+2586 | ▆ | Beheko hiru laurden blokea |
| U+2587 | ▇ | Beheko zazpi zortziren blokea |
| U+2588 | █ | Bloke osoa |
| U+2589 | ▉ | Ezkerreko zazpi zortziren blokea |
| U+258A | ▊ | Ezkerreko hiru laurden blokea |
| U+258B | ▋ | Ezkerreko bost zortziren blokea |
| U+258C | ▌ | Ezkerreko bloke erdia |
| U+258D | ▍ | Ezkerreko hiru zortziren blokea |
| U+258E | ▎ | Ezkerreko laurden blokea |
| U+258F | ▏ | Ezkerreko zortziren blokea |
| U+2590 | ▐ | Eskumako bloke erdia |
| U+2591 | ░ | Itzal txikia |
| U+2592 | ▒ | Itzal ertaina |
| U+2593 | ▓ | Itzal handia |
| U+2594 | ▔ | Goiko zortziren blokea |
| U+2595 | ▕ | Eskumako zortziren blokea |
| U+2596 | ▖ | Behe ezkerreko koadrantea |
| U+2597 | ▗ | Behe eskumako koadrantea |
| U+2598 | ▘ | Goi ezkerreko koadrantea |
| U+2599 | ▙ | Beheko ezker eta eskuma eta goiko ezker koadrantea |
| U+259A | ▚ | Goiko ezker eta beheko eskuma koadrantea |
| U+259B | ▛ | Goiko ezker eta eskuma eta beheko ezker koadrantea |
| U+259C | ▜ | Goiko ezker eta eskuma eta beheko eskuma koadrantea |
| U+259D | ▝ | Goiko eskuma koadrantea |
| U+259E | ▞ | Goiko eskuma eta beheko ezkerra koadrantea |
| U+259F | ▟ | Beheko ezker eta eskuma eta goiko eskuma koadrantea |

## Erreferentziak

* ↑ «Index» www.unicode.org (Noiz kontsultatua: 2021-01-29).
* ↑ «Enumerated Versions» www.unicode.org (Noiz kontsultatua: 2021-01-29).

## Kanpo estekak

* Datuak: Q2493828
* Multimedia: Unicode 2580-259F Block Elements / Q2493828
# Bloke hamartarrak

Matematikaren didaktikan, bloke hamartarrak zenbaki-sistema hamartarra, kontaketa, batuketa eta beste eragiketa aritmetikoak ikasteko ikasmateriala da. Bloke ezberdinak kubo bakuna, unitatea aiderazten duena, 10 kuboko zotzak edo bandak, 10×10=100 kuboko xaflak eta 10×10×10=1000 kuboko kubo handiak dira. Blokeak behar bezala konbinatuz, pertsonak zenbaki-sistema hamartarra ikasten du, 10 kubo txiki hartuz ordez, 10 kuboko zotza; 10 zotzen ordez, xafla bat eta 10 xaflaren ordez, kubo handia har dezakeela jakinda.

## Kanpo estekak

* Datuak: Q4866408
# Blokeo (estrategia)

    Artikulu hau estrategia politiko-militarrari buruzkoa da; beste esanahietarako, ikus «Blokeo».
Blokeoa herrialde batek edo gehiagok beste herrialde bat bakartu nahiez hartzen dituzten neurrien multzoa da. Blokeatu nahi den herrialdearen politika aldatzea edo nazioarteko erabakiren bat hausteagatik zigortzea izaten du helburu blokeoak. Gehienetan ekonomiari dagokio blokeoa; ekonomia harremanak eteten zaizkio blokeatu nahi den nazioari eta gainerantzeko herriekin harremanak izateko oztopoak jartzen. Ezagunak dira Kubaren kontra AEBk ezarritako blokeoa, Nazio Batuen Erakundeak Rhodesiaren kontra egindakoa edo AEBk proposatuta NBEk Iraken kontra aldarrikatua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-10-03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q273976
# Bloke logiko

Bloke logiko adierazpenak adiera ezberidnak ditu:
* bloke logikoa, haur hezkuntzarako tresna didaktikoa, logika eta matematika oinarriak ikasteko;
* bloke logikoa, informatikako kontzeptu bat.
# Bloke logiko (ikasmateriala)

Haur hezkuntzan, bloke logikoak kolore, eite, tamaina eta lodiera ezberdinetako 48 piezako tresna didaktikoa da, logika eta matematikaren irakaskuntzan maiz erabiltzen dena. William Hullek (1884-1952) asmatu zituen baina Zoltan Dienes izan zen bere erabilera zabaldu zuena, batez ere Kanada eta Australiako eskoletan. Piezak haurrek manipulatzen errazak dira, eta egur edo plastikozkoak izan daitezke.
Koloreari buruz gorria, urdina eta horia bereizten dira; eiteari buruz, hirukia, laukia, borobila eta laukizuzena; tamainaz handia zein txikiak izan daitezke eta lodieraz lodiak zein meheak. Horrela, guztira 3×4×2×2=48 pieza ezberdin sortzen dira, denak gutxienez ezaugarri bati buruz ezberdinak.

## Erabilgarritasuna

Bloke logikoekin ariketak egin ondoren, helburuak hauek bilatzen dira:
* Bloke bakoitza izendatzea eta ezagutzea
* Aldagaiak eta balioak ezagutzea
* Sailkapenak egitea irizpide bat jarraituz (adibidez: itxura edo tamaina), ondoren irizpide bat baino gehiago kontutan hartzeko.
* Blokeak alderatu desberdintasunak eta antzekotasunak ezarriz
* Seriazioak egitea arau desberdinak jarraituz
* Egokitasun erlazioak ezarri
* Ezezkoa erabilita elementuak zehaztu

## Jarduerak

* Haur bakoitzari bloke bat emango eta haren ezaugarriak deskribatu beharko ditu lau aldagaiak erabiliz (kolorea, itxura, tamaina eta zabalera). Blokea deskribatzen duen haurra okertzen baldin bada beste haur batek zuzenduko du eta ez irakasleak.
* Irizpide bati jarraituz, adibidez koloreak erabiliz, multzoak osatu behar dituzte haurrek. Irakasleak multzoak osatu eta ikasleari ze irizpide jarraitu duen ere galdetu dezake. Ikaslearen maila ikusita, irizpide konplexuagoak ezar daitezke.
* Bloke bat kendu eta ikasleari galdetzen zaio zein den falta den blokea.
* Eraikuntzak, paperaren gainean blokeen siluetak egin, bideak eta antzeko jolas askeak ere egin daitezke.
* Piezak irizpide bat jarraituz kokatzen dira, serie bat osatuz. Ondoren ikasleak esan behar du zein izan den erabili den irizpidea eta baieztatu zein den hurrengo seriea. Pixkanaka-pixkanaka irizpideak gehitzen joango dira. Ariketa paperean egin daiteke, horrela izango litzateke:
** Serie irekia: Kokatu behar den fitxak posibilitate asko ditu
** Serie itxia: Kokatu behar den fitxak posibilitate bakarra du.

## Kanpo estekak

* Datuak: Q12255380
# Blokeo (argipena)

Blokeo edo blokeatze hitzek zerbait itxi edo geldiarazteko ekintza eta horren ondorioa adierazten dituzte. Erabilera zenbait dituzte:
* fisiopatologian, blokeoa, gorputzeko organo edo sistema baten funtzionamendu normala zailtzen edo eragozten duen alterazio fisiologikoa edo patologikoa, funtzionala zein organikoa izan daitekeena;
* blokeoa, herrialde edo eskualde bati hornidurak jasotzea eta oro har komunikazioak eragoztea (ikus, gainera, setioa);
* informatikan, blokeoa, Interneteko erabiltzaile bati egiten zaiona;
* kirolean, blokeoa, edozein jaurtiketaren aurretiko bulkadaren edo oin baten gaineko biraketaren bat bateko geldialdi laburra;
* meteorologian, blokeoa, zikloi edo antizikloi migratzaileen mendebaldetik ekialderanzko mugimendu normala zenbait egunetan trabatuta geratzea.
* trenbideetan, blokeatzea, segurtasun-sistema bat.
# Valery Larbaud

Valery Larbaud (Vichy, 1881eko abuztuaren 29a - ibidem, 1957ko otsailaren 2a) frantses idazlea izan zen. Oso gaztetandik hasi zen idazten zenbait aldizkaritan, eta S. Butlerren eta Gómez de la Sernaren obrak itzuli zituen aldi berean. Eleberria eta literatura-saiakera jorratu zituen nagusiki. Obra nagusiak: Fermina Márquez (1911), A. O. Barnabooth, poésies et journal intime (1913), Amants, heureux amants (1926), Jaune, bleu, blanc (1927), Aux couleurs de Rome (1938) eta Sous l´invocation de saint Jérôme (1946).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q135640
* Multimedia: Valery Larbaud / Q135640
# Valery Ortiz

Valery M. Ortiz (San Juan de Puerto Rico, Puerto Rico, 1984ko abuztuaren 1a) abeslaria, aktorea, modeloa eta konpositorea da.
* Datuak: Q6117449
* Multimedia: Valery Ortiz / Q6117449
# Valero

Valero Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 380 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1983339
* Multimedia: Valero / Q1983339
# Valeriu Muravschi

Valeriu Muravschi (Sirota, Moldaviako Sobietar Errepublika Sozialista, 1949ko uztailaren 31 – Chisinau, 2020ko apirilaren 8a) Moldaviako lehen ministroa izan zen 1991tik 1992ra. Ekonomia lizentziatu zen eta Moldaviako Sobietar Errepublikako hainbat ministerio ekonomikotan lan egin zuen. Independentziaren ondoren, 1991n lehen ministro izendatu zuten. Transnistriako gatazka nagusi izan zen haren agintaldian. 1999an Nekazari Demokrata Kristauen Alderdi Nazionala sortu zuen.
* Datuak: Q941388
* Multimedia: Valeriu Muravschi / Q941388
# Vairano Patenora

Vairano Patenora Italiako udalerri bat da. Casertako probintzian kokatuta dago, Campania eskualdean. 6.327 biztanle ditu, 43,52 kilometro koadroko azaleran banatuta.

## Mugakideak

Vairano Patenorak honako udalerri hauekin egiten du muga:
Caianello Marzano Appio Pietravairano Pratella Presenzano Raviscanina Teano Ailano Riardo

## Kanpo estekak

* Datuak: Q58918
* Multimedia: Vairano Patenora / Q58918
# Vaires-Torcy aisi uhartea

Vaires-Torcy aisi uhartea Sena eta Marne departamenduan dago, Vaires-sur-Marne, Chelles eta Torcy udalerrietan. Île-de-France eskualdeko aisiarako 12 uharteetako bat da.
Paris eta Meaux-etik 25 km-ra dago, Bobigny eta Créteil-etik 20 km-ra. A104 errepidetik autoz sar daiteke gunera.

## 2019ko berregokitzapena

Guneak birmoldaketa handi baten xede izan da, 4 urtez 2019an amaitutako lanen ondoren, 2024ko Udako Olinpiar Jokoetako arraun eta piraguismo probak hartzeko. Auer+Weber+Assoziierte Arkitektura Agentziak diseinatutako estadio nautiko bat 6 hektareako presa baten gainean eraiki zen, 75 milioi euroko kostuarekin.
Frantziako arraun federazioak (FFA) eta piraguismo federazioak (FFCK) euren egoitzak ezarri zituzten.

## Erreferentziak

* ↑ Île de loisirs de Vaires-Torcy : un site naturel, olympique et de loisirs. .

## Kanpo estekak

* Datuak: Q2886608
* Multimedia: Île de loisirs de Vaires-Torcy / Q2886608
# Vaira Vīķe-Freiberga

Vaira Vīķe-Freiberga (1937ko abenduaren 1a). Vaira Vīķe, unibertsitateko irakaslea eta Letoniako gobernaburua izan zen, 1999tik 2007rarte. Herrialde horretako estatu-buruzagitza izan zuen lehen emakumea izan zen.

## Biografia

Haurtzaro korapilatsua izan zuen: zazpi urte zituenean, familiak ihes egin behar izan zien Baltikoko erasoaldian bere jaioterria okupatu zuten sobietar tropei.
Lübeckeko errefuxiatu-esparru batean amaitu zuen, Alemanian, bere ahizpa gazteenaren heriotza eragin zuten baldintza txarretan. Bigarren Mundu Gerraren amaieran, bertan jarraitu zuten 1949an Casablancara joan ziren arte, Marokoko frantziar protektoratura. 1954an, familia Toronton (Kanada) kokatu zen behin betiko, 44 urtez.
Letoniako nazionalitatea eta Kanadako herritartasuna luzaroan mantendu zituen, bigarrenari uko egin behar izan zion arte, Letoniako ardura karguak betetzeko.
Arlo pertsonalean, Imants Freibergs letoniarrarekin ezkondu zen, Montrealgo Quebeceko Unibertsitateko konputazio zientzietako irakaslea, Torontoko Letoniako ikasleen klubean ezagutu zuena. Bi seme-alaba izan dituzte: Kärlis eta Indra.

## Ibilbide akademikoa

Vaira Torontoko Unibertsitateko Victoria Collegen Psikologian matrikulatu zen, 1958an graduko titulua eta 1960an maisutza lortuz. Ikasketak CIBCen, Kanadako bost banketxe handietako batean, eta Branksome Halleko emakume eskolako ikuskatzaile gisa, egin zituen. 21 urte betetzean, bost hizkuntza menperatzen zituen: letoniera (ama-hizkuntza), ingelesa, frantsesa, alemana eta gaztelania. Horri esker, itzultzaile eta gaztelaniako irakasle gisa aritu ahal izan zen Ontarioko emakumeen institutuan.
Torontoko Ospitale Psikiatrikoan psikologo kliniko gisa lan egin zuen arren, 1961ean utzi zuen Montrealgo McGill Unibertsitatean ikasketak hasi eta Concordia Unibertsitatean eskolak emateko. 1965ean psikologia esperimentaleko doktoregoa lortu zuen McGill Unibertsitatean, Donald O. Hebb biopsikologiaren aitzindariaren ikuskaritzapean.

## Letoniako presidentzia

1999ko uztailaren 8tik 2007ko uztailaren 8ra Letoniako presidentea izan da. Kargua Estatuko buruzagitza da, botere exekutibo mugatuak dituen ordezkaritza-funtzioa. Bere agintaldian sei lehen ministro izan ziren: Vilis Krištopans (1999), Andris Šķēle (1999-2000), Andris Bērziņš (2000-2002), Einars Repše (2002-2004), Indulis Emsis (2004) y Aigars Kalvītis (2004-2007).
Vaira hautagai independente bezala aukeratzea Letoniako parlamentuaren (Saeima) adostasunezko irtenbide bat izan zen Guntis Ulmanis ordezkatzeko. Lehen ministrorako hauteskundeak ez bezala, sufragio unibertsalaren bidez egiten baitira, presidentearen hautaketak Saeimaren gehiengo absolutua behar du, lehen bozketan lortu zuena. Horrela, Vaira Baltikoko herrialdeetan Estatu buruzagitza beteko zuen lehen emakumea izango zen, baita alderdi politiko bati atxiki gabeko lehen presidente letoniarra ere.
Presidentearen agintaldia Letonia Europar Batasunari atxikitzea eta Ipar Atlantikoko Itunaren Erakundean (NATO) sartzea lortzea izan zen.

## Kanpo estekak

* Datuak: Q151301
* Multimedia: Vaira Vīķe-Freiberga / Q151301
# Beauvoir-en-Royans

Beauvoir-en-Royans Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 70 biztanle zituen.

## Demografia
### Biztanleria

2007an Beauvoir-en-Royans udalerrian erroldatutako biztanleak 70 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren, 4 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 34 familiaren etxebizitza nagusia ziren eta 9 bigarren erresidentzia ziren. 32 etxeak ziren eta 7 apartamentuak ziren. 34 etxebizitza nagusietatik 24 bere jabearen bizilekua ziren, 8 alokairuan okupaturik zeuden eta 2 doan lagata zeuden; 3 etxek bi gela zituzten, 6 etxek hiru zituzten, 12 etxek lau zituzten eta 13 etxek bost zituzten. 20 etxek euren parking plaza propioa zuten azpian. 15 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beauvoir-en-Royans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 8 | 60-64 | 0 |
| 0 | 55-59 | 4 |
| 8 | 50-54 | 0 |
| 4 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 0 |
| 4 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 42 ziren, horien artean 31 aktiboak ziren eta 11 inaktiboak ziren. 31 pertsona aktiboetatik 28 lanean zeuden (15 gizon eta 13 emakume) eta 3 langabezian zeuden (1 gizon eta 2 emakume). 11 pertsona inaktiboetatik 4 erretiraturik zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 ostalaritza eta jatetxe enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q475832
* Multimedia: Beauvoir-en-Royans / Q475832